Държавен вестник, бр. 17, 2010 г., стр. 5

БРОЙ  17	
Д Ъ Р Ж А В Е Н  В Е С Т Н И К 	
СТР.  5  
МИНИСТЕРСКИ СЪВЕТ
ПОСТАНОВЛЕНИЕ № 22
ОТ 22 ФЕВРУАРИ 2010 Г.
за изменение и допълнение на Устройстве­
ния правилник на Агенцията за социално 
подпомагане, приет с Постановление № 25 
на Министерския съвет от 2003 г. (обн., ДВ, 
бр. 15 от 2003 г.; изм. и доп., бр. 63 от 2003 г., 
бр. 14 от 2005 г., бр. 48, 59, 74 и 88 от 2006 г., 
бр. 34 и 95 от 2007 г., бр. 32 и 71 от 2008 г. и 
бр. 2 от 2010 г.)
МИНИСТЕРСКИЯТ СЪВЕТ
П О С ТА Н О В И :
Параграф единствен. В чл. 12 се създава т. 12:
„12. организира и провежда обучения и кон­
султации на безработни лица за включването 
им в заетост, свързана с осъществяването на 
грижа за деца от едно- до тригодишна възраст 
в рамките на финансирани по Оперативна 
програма „Развитие на човешките ресурси“ 
проекти, изпълнявани от агенцията и/или от 
друга структура на държавната администрация.“
Министър-председател:
Бойко Борисов
Главен секретар на Министерския съвет:
Росен Желязков
1649
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
КОНВЕНЦИЯ
за премахване на всички форми на дискри­
минация по отношение на жените, приета 
от Общото събрание на Организацията на 
обединените нации на 18 декември 1979 г. 
(Ратифицирана с Указ № 1944 от 18 септември 
1981 г. – ДВ, бр. 76 от 1981 г. В сила за България 
от 10 март 1982 г. Оттегляне на резервата по 
чл. 29, ал. 1 със закон на Народното събрание 
от 5 май 1992 г. – резервата е оттеглена на
24 юни 1992 г.)
Държавите – страни по тази конвенция, 
отбелязвайки, че Уставът на Организацията 
на обединените нации отново утвърди вярата 
в основните права на човека, в достойнството 
и ценността на човешката личност и в равно­
правието на мъжете и жените,
отбелязвайки, че Всеобщата декларация за 
правата на човека потвърждава принципа за 
недопускане на дискриминация и провъзгла­
сява, че всички хора се раждат свободни и 
равни по достойнство и права и че всеки човек 
трябва да притежава всички права и всички 
свободи, провъзгласени в нея, без каквато и 
да било разлика, в това число и разликата по 
отношение на пола,
отбелязвайки, че държавите – страни по 
международните пактове за правата на човека, 
имат задължението да осигурят равноправното 
осъществяване на всички икономически, со­
циални, културни, граждански и политически 
права на мъжете и жените,
вземайки под внимание международните 
конвенции за поощряване на равноправието 
на мъжете и жените, сключени под егидата 
на Организацията на обединените нации и 
специализираните агенции,
отчитайки също резолюциите, декларациите 
и препоръките за поощряване на равноправието 
на мъжете и жените, приети от Организация­
та на обединените нации и специализираните 
агенции,
изразявайки същевременно загриженост, 
че въпреки тези разнообразни документи все 
още съществува значителна дискриминация по 
отношение на жените,
напомняйки, че дискриминацията на же­
ните нарушава принципите за равноправие и 
уважение на човешкото достойнство, препят­
ства участието на жените наравно с мъжете 
в политическия, социалния, икономическия и 
културния живот на страните им, представлява 
пречка за увеличаване благосъстоянието на 
обществото и семейството и все повече затруд­
нява пълното разкриване на възможностите 
на жените да допринесат за благото на своите 
страни и човечеството,
проявявайки загриженост от това, че в усло­
вията на бедност жените имат най-малък достъп 
до продоволствие, здравеопазване, образование, 
професионална подготовка и възможности за 
трудова заетост, както и до други потребности,
изразявайки убеденост в това, че устано­
вяването на нов международен икономически 
ред, основан на равенство и справедливост, 
значително ще спомогне за насърчаване на 
равнопоставеността между мъжете и жените,
подчертавайки, че премахването на апар­
тейда, всички форми на расизма, расовата 
дискриминация, колониализма, неоколони­
ализма, агресията, чуждестранната окупация и 
господство и намесата във вътрешните работи 
на държавите е необходимо за пълното осъ­
ществяване на правата на мъжете и жените,
потвърждавайки, че укрепването на меж­
дународния мир и сигурност, отслабването на 
международното напрежение, взаимното сътруд­
ничество между всички държави независимо 
от техните социални и икономически системи, 
всеобщото и пълно разоръжаване и особено 
ядреното разоръжаване при строг и ефикасен 
международен контрол, утвърждаването на 
принципите за справедливост, равенство и 
взаимна изгода в отношенията между страните